Un atac cu drone ruseşti lovește miercuri dimineaţa regiunea Sumi din nordul Ucrainei, informează Rador Radio România.
Dronele rusești au lovit miercuri dimineața devreme site-uri energetice și au întrerupt alimentarea cu energie electrică a unor părți din regiunea Sumi din nordul Ucrainei, au declarat oficialii regionali.
Autoritatea regională Sumi, într-o postare pe aplicația de mesagerie Telegram, a declarat că dronele au lovit ținte din orașele Şostka și Konotop, la nord-est de Kiev și în apropierea graniței cu Rusia.
Serviciile de urgență au intervenit pentru a restabili alimentarea cu energie electrică.
În timp ce trupele rusești au trecut granița în nord-estul regiunii Harkov, în urmă cu puțin mai mult de o săptămână, oficialii ucraineni au avertizat cu privire la o acumulare de trupe și o posibilă împingere a frontului în regiunea adiacentă Sumi.